Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 830

d) Szakdolgozat készítése A szakdolgozat 30—40 oldalas önálló írásos munka, mely bizonyítja, hogy készítője alkalmas szakterülete problémáinak megoldására. Témáját az utolsó félév kezdetén kapja meg a hallgató, kidolgozását konzulens vezetésével végzi. A vizsgáztató intézmény a vizsgát megelőző 14 nappal a dolgozatot eljuttatja a bírálóhoz, aki bírálatot, jegyjavaslatot és védésre bocsátható/nem bocsátható minősítést készít. A vizsgabizottság részére a vizsgairatokat, a szakdolgozatot a bírálattal, jegyjavaslattal, minősítéssel, valamint az írásbeli dolgozatokat kell rendelkezésre bocsátani. IV.5. A vizsga értékelése Az írásbeli vizsgát a központi tételekhez kiadott útmutató szerint egyetlen osztályzattal kell értékelni. A szóbeli vizsgán a vizsgázó feleletét tantárgyanként kell értékelni. A szóbeli vizsga eredményét az egyes tárgyakra kapott osztályzatok kerekített átlaga adja. Eredménytelen a szóbeli vizsga, ha a vizsgázó bármely tantárgyból elégtelen osztályzatot kapott. A szakdolgozat elkészítését és védését egy jeggyel kell értékelni. Az elméleti vizsgajegy kialakításánál az írásbeli vizsga érdemjegye: 37,5%-os súllyal, a szóbeli vizsga érdemjegye: 37,5%-os súllyal, a szakdolgozat érdemjegye: 25%-os súllyal szerepel. Az elméleti vizsga végeredményét a kerekítési szabályok alkalmazásával kell kialakítani. A szakmai gyakorlati vizsga tételeit a vizsgáztató tanintézet szaktanárai állítják össze laboratóriumi, műveleti gyakorlatok, illetve műszaki mérések témakörből. A vizsgázó a tételhúzás után a tétellel kapcsolatos feladatlapot old meg, melyre fordítható idő 30 perc, majd ezután kezd munkához. A munka befejeztével számítógép segítségével készíti el a munka dokumentációját. A gyakorlati vizsga értékelése egyetlen osztályzattal történik. Eredményes a vizsga, ha egyetlen vizsgarészből sincs az elégséges szintet el nem érő részeredmény. IV.6. A szakmai vizsga egyes részei alóli felmentés feltételei A felmentési feltételeket a 10/1993. (XII. 30.) MüM rendelet 7. §-a szabályozza. V. A szakképzésben való részvétel feltételei Iskolai előképzettség: középiskola. A jelentkezés feltételeit a Felsőoktatási Felvételi Tájékoztató tartalmazza. VI. A szakképesítés felsőoktatási tanulmányokba történő beszámíthatósága — A szakképesítés felsőoktatási tanulmányokba történő beszámítása: a felsőoktatásról szóló 1993. évi LXXX. törvény módosítás 7/A. § (1) bekezdés alapján a képzés során szerzett ismeretanyag egyharmada a szakirányú felsőoktatási tanulmányokba kreditpontokként beszámítható. A gazdasági miniszter 49/1999. (VIII. 6.) GM rendelete az egyes kereskedelmi tevékenységek gyakorlásáról

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes